alibayram/wikipedia-40-langs huggingface dataset:
Icewind Dale (bogserie)

The Icewind Dale Trilogy er en serie fantasy-romaner skrevet af R.A. Salvatore. Bøgerne foregår i Forgotten Realms-universet og er de først udgivne der omhandler mørk-elveren Drizzt Do'Urden.

De tre bind i serien er
 The Crystal Shard (1988)
 Streams of Silver (1989)
 The Halfling's Gem (1990)

Romaner fra USA
Romanserier
Kenneth Thompson

Kenneth (Ken) Thompson (født 1943 i New Orleans, Louisiana) er amerikansk datalog og styresystempioner. Thompson er kendt som opfinderen af UNIX og som en fremragende programmør med en særlig kortfattet og klar stil. Thompson har med sin måde at programmere og løse problemer på påvirket en hel generation af programmører.

Thompson er uddannet ved University of California, Berkeley, hvorfra han modtog en mastergrad i electrical engineering (svarende til en dansk civilingeniør i svagstrøm) i 1966. Thompson kom umiddelbart herefter til Bell Labs, hvor han var ansat hele sit professionelle liv.

Thompson arbejdede på Multics-projektet, og da Bell Labs trak sig ud af dette projekt i 1969 brugte Thompson ideer herfra til inspiration for UNIX-styresystemet, som han udviklede sammen med Dennis Ritchie.
Thompson skabte i denne periode også programmeringssproget B, forløberen for Ritchies programmeringssprog C.
Thompson omskrev og udvidede i 1973 UNIX i C, hvorved UNIX blev det første styresystem skrevet i et højniveausprog.

Thompson var i 1975-1976 gæsteprofessor ved University of California, Berkeley, hvor han videreudviklede sin Pascal-oversætter og medvirkede til at danne det aktive UNIX-miljø, der senere skabte BSD UNIX-varianterne.

I 1980 vandt Thompson verdensmesterskabet i computerskak med sin skak-computer Belle, og senere udviklede han sammen med Rob Pike styresystemet Plan 9 hvor alle elementer er distribuerede. Under arbejdet med Plan 9 udviklede Thompson tegnsættet UTF-8.

Thompson og Ritchie modtog i 1983 Turing Award "for deres udvikling af styresystemteori og for dennes implementering i UNIX-styresystemet" (engelsk:
"for their development of generic operating systems theory and specifically for the implementation of the UNIX operating system").

Thompson forlod Bell Labs i december 2000. I dag arbejder han for Google, hvor han har været med til at skabe programmeringssproget Go.

Litteratur 
 D. M. Ritchie & K. Thompson, "The UNIX Time-Sharing System", Communications of the ACM, Vol. 17, no. 7, pp. 365--375, 1974. 
 K. Thompson & D. M. Ritchie, Unix Programmer's Manual, Sixth edition, Bell Labs, 1975. 
 K. Thompson, "Reflections on Trusting Trust", Communications of the ACM, Vol. 27, pp. 761--764, 1984.

Eksterne henvisninger 
 Kort resume af Ken Thompsons karriere 
 Thompsons publikationer 

Programmører fra USA
Dataloger fra USA
Personer fra New Orleans
Syn

Syn har flere betydninger:

 Synssans – en sans, man ser med 
 Syn (nordisk mytologi) – en asynje, der vogter indgangen til Fensale
 Syn (film) – sovjetisk spillefilm fra 1955 af Jurij Ozerov

Se også
 Bilsyn – et lovpligtigt eftersyn af motorkøretøjer
 Vision (religion) – et religiøst syn
Bias (elektronik)

Indenfor elektronik bruges betegnelsen bias bl.a. om en DC-forspænding, der har til formål at fastlægge et arbejdspunkt for en aktiv komponent, f.eks. baseforspændingen på en transistor eller gitterspændingen på et elektronrør.

Elektroniske begreber og fænomener
Bias (psykologi)

Bias henviser til menneskers fordomme og stereotype opfattelser om andre. Disse fordomme og stereotype opfattelser er ofte knyttet til kategorier som køn, alder, etnicitet, seksuel orientering m.v. Bias kommer fra og udtales som på engelsk. Det tilsvarende adjektiv er biased.

Det er generelt accepteret af socialpsykologer, at mennesker har biaser, og der kan derfor være tale om at mennesker har en række almindelige bias.

Psykologisk forskning peger på, at mennesker påvirkes af ubevidst bias. De ubevidste fordomme ser ud til at have en reel indflydelse på vores forståelse, handlinger og beslutninger – både i positiv og negativ retning. Psykologer inden for feltet "ubevidst socialkognition" har studeret en række emner, bl.a. forbrugervarer, selvværd, mad, alkohol og politiske værdier, men det måske mest kendte område inden for feltet omhandler ubevidste biaser mod socialt stigmatiserede grupper, som fx kvinder og medlemmer af LGBTQ.

Eksempler 
 Fundamental attributionsfejl: Det er almindeligt at være mere tilbøjelig til at søge årsagerne til adfærd i personligheden frem for i ydre omstændigheder, når det drejer sig om andre, end når det drejer sig om en selv.
 Bekræftelsesbias: Vi har en tendens til at opdage ting, der understøtter de hypoteser eller holdninger vi i forvejen har.
 Tilgængelighedsheuristik: Når vi bedømmer et fænomens frekvens, konkluderer vi ofte at den er hyppig, hvis vi hurtigt kan komme i tanker om mange enkelte tilfælde.

Liste 
En liste af bias oversat til dansk fra artiklen, "A Task-based Taxonomy of Cognitive Biases for Information Visualization". Det er meget forsimplede beskrivelser, og de beskriver ikke hvorfor disse bias forekommer, eller hvad de eksisterer for. Listen er dannet ud fra Wikipedias engelske bias-liste, men de har kun tilføjet de bias, som de har fundet videnskabelige artikler for, hvilket gør listen kortere.

Se også 
 Bias – for andre betydninger.
 Tendens

Referencer 

Psykologi
Babyloniske tal

Babylonierne anvendte et base-60 (eller sexagesimalt) positionelt talsystem som de havde fra Sumererne.

Et tal bliver så sammensat af ovenstående ciffer-symboler. Symbolafstanden for cifrene er større end symbolets grupper for tiere og énere.

Det sexagesimale talsystem lever stadig i dag i form af grader, minutter og sekunder i trigonometri og ved måling af tid.

Se også 
 Babylon
 Kileskrift

Eksterne henvisninger 
 Babylonian numerals  
 Cuneiform numbers 

Tal
Tal
Normaltid

Normaltid, uofficielt vintertid og meget sjældent korrekt beskrevet som zonetid, betegner tiden i en given tidszone. Normaltid står således i modsætning til sommertid, hvor urene stilles en time frem, og som følge heraf kaldes normaltid også fejlagtigt vintertid. Perioden for normaltid strækker sig i Danmark (og resten af EU) fra sidste søndag i oktober til sidste søndag i marts - perioden med sommertid er således længere end perioden med normaltid.

Normaltid i Danmark 

Dansk normaltid anvender koordineret universaltid fra den 26. marts 2023.

Eftersom den danske normaltid siden 1894 været del af det internationale zonetidssystem - universaltiden - anvendes betegnelsen centraleuropæisk tid (CET) i international sammenhæng.

Teknisk 
I Danmark er normaltiden UTC+1, altså når klokken er 6 på 0-meridianen i Greenwich, England er den 7 i Danmark.

Energiforbrug 
Energiforbruget stiger med 4 til 6 procent, når der skiftes fra sommertid til normaltid.

Referencer 

Tidsbestemmelse
Tidsskalaer
Grad (vinkelmål)

Grader er et mål for størrelsen af en vinkel. Der går 360 grader på en tørn (en fuld cirkel), mens en ret vinkel er på 90 grader. Man benytter også symbolet ° for grader, og skriver således f.eks. 90° for en ret vinkel.

Grader kan også angives som decimalgrad (12,255°) eller grader, minutter og sekunder (12°15'18"). Den sidste form anvendes især inden for navigation, til angivelse af længde- og breddegrader. Også her svarer 360° til en tur hele vejen rundt om jorden.

Omregning mellem radianer og grader:
 radianer = grader · π/ 180°
 grader = radianer · 180° / π

Vinkelenheder
Philip Pullman

Philip Pullman (født 19. oktober 1946) er en engelsk forfatter fra Norwich, mest kendt for sin børne- og ungdomstrilogi kaldet Det Gyldne Kompas.

Bibliografi 
 Det Gyldne Kompas trilogi
 Det Gyldne Kompas 
 Skyggernes Kniv 
 Ravkikkerten 
 Den Brudte Bro 
 Grev Karlstein
 Sally Lockhart-serien
 Den Blodrøde Rubin 
 Nordstjernen
 Tigeren i brønden
 Tinprincessen
 Det Gode Menneske Jesus og Skurken Kristus (Tiderne Skifter 2010, oversat af: Werner Svendsen)
 Rottedrengen
 Det Fortryllede Urværk
 Fyrværkermesterens Datter
 Pigen med sommerfuglen
 Eventyret om Lila og de Tre Gaver
The Book of Dust: La Belle Sauvage

Romanforfattere fra England
Fantasyforfattere fra Storbritannien
Børnebogsforfattere fra Storbritannien
Det Gyldne Kompas
Personer fra Norwich
Seoul

Seoul () er Sydkoreas hovedstad. Seoul har  indbyggere. Seoul metroområde har  indbyggere, det femtestørste byområde i Asien.

Seoul ligger i landets nordvestlige del – lige syd for Nordkoreas grænse og DMZ-zonen. Byen rummer halvdelen af Sydkoreas befolkning og dominerer landets erhvervsliv, administration og kulturliv. Sydkoreas centralbank, Bank of Korea, har også til huse i byen.

Klimaet er tempereret, med varme somre og kølige vintre. Seoul har en fast monsun-tid i den tidlige sommer, hvor 70% af det årlige nedbør falder. I foråret kommer der nogle gange gult støv fra Mongoliet til byen og lægger sig over alt. Byen ligger ved Han-floden og omgivet af bjerge.

Seoul har en undergrundsbane med 9 linjer som transporterer 8 millioner mennesker hver dag.

Historie 

Byens historie strækker sig tilbage til år 18 f.Kr. da byen Wiryeseong blev bygget, som en af de to hovedstæder i kongedømmet Baekje.

Byen har været koreansk hovedstad siden 1394 under varierende kongedømmer og herskere. Man finder i dag resterne af den oprindelige by i udkanten af Seoul.

Under Koreakrigen blev Seoul erobret og generobret mange gange og blev lagt fuldstændig i ruiner og mere end 200.000 bygninger var ødelagt. Efter krigen blev byen genopbygget og har været igennem en nærmest eksplosiv vækst med en mangedobling af indbyggertallet, der i 1955 var anslået til 1.5 millioner mennesker. I 1960 var der omkring 2,3 millioner mennesker, og det voksede til godt 10 millioner i 1990.

Seoul var værtsby for de olympiske sommerlege i 1988.

Administrativ inddeling 
Seoul er opdelt i 25 gu (eller bydele) som igen er opdelt i 522 dong som igen er opdelt i 13.787 tong som til slut udgør 102.796 ban. De 25 bydele er:

Personer fra Seoul 

 John Cho (1972-)
 PSY (1977-), sanger, født i Gangnam (Seoul)
 Lee Jun-seok (1985-), politiker, partileder

Venskabsbyer 
Seoul har mange venskabsbyer. Året venskabet blev grundlagt er i parentes.

Referencer

Eksterne henvisninger
Tidvis våd eng

Når enge er våde i korte perioder (oftest om foråret), udvikles der en bestemt naturtype, som er domineret af græsarten Blåtop. Typen forudsætter, at kvælstof- og fosforindholdet er ringe, hvad man lettest finder på steder med ekstensiv drift (græsning) eller slåning). Især på kalkfattig bund bliver Blåtop og forskellige Siv-arter dominerende, mens plantesamfundet er væsentligt mere varieret på kalkrig bund.

Tidvis våd eng er en betegnelse for en naturtype i Natura 2000-netværket, med nummeret 6410.

Plantevækst 

De typiske plantearter er:
 Bakkenellike (Dianthus deltoides)
 Blåtop (Molinia caerulea)
 Knopsiv (Juncus conglomeratus)
 Liggende potentil (Potentilla anglica)
 Rank potentil (Potentilla recta)
 Rank viol (Viola persicifolia)
 Slangeurt (Bistorta officinalis)

Eksterne henvisninger 

 Tidvis våd eng på novana.au.dk
 6410 Tidvis våde enge på mager eller kalkrig bund, ofte med blåtop   Habitatbeskrivelser, årgang 2016 side 25 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark
Naturtyper (naturkanon)
Arthur

Arthur og Artus er drengenavne, der begge muligvis stammer fra navnet på en keltisk bjørnegud Artio eller romersk/latin Artorius.

Andre keltiske sprog har lignende fornavne såsom gammelirsk Art, Artúur, walisisk Arth – som kan være kilden til det moderne navn. Art er også kortformen af Arthur. I mange slaviske, romerske og germanske sprog staves navnet Artur. De finske versioner er Arttu og Artturi.

Kendte personer med navnet 
 Arthur Schopenhauer
 Arthur C. Clarke
 Arthur Conan Doyle

Mytiske personer 
 Kong Arthur

Fra fiktion 
 Arthur Weasley

Andre betydninger 
 King Arthur

Drengenavne
Stigbøjle

Stigbøjlen er en ring med flad bund, som er fæstnet ved lange stropper til sadlen på fx en hest. Den giver rytteren et sted at hvile foden, og den forbedrer i høj grad rytterens muligheder for at kontrollere hesten. Først med stigbøjlen blev ridning et udbredt middel i kommunikation, transport og krigsførelse. Den kan betragtes som én af de mest afgørende opfindelser i den moderne civilisation, og nogle vægter den lige så højt som opfindelsen af hjulet eller bogtrykkerkunsten.

Ridekunsten blev opfundet længe før stigbøjlen; det første hjælpemiddel til at stabilisere rytteren er fundet i Indien og var en løkke om rytterens storetå, brugt i det 2. århundrede f.Kr. Virkningen var ret begrænset og løkken kunne bestemt ikke bruges, når rytteren steg til hest. Flere forskere mener, at opfindelsen af den egentlige, faste stigbøjle skyldes centralasiatiske rytterfolk som sarmaterne. Det passer godt med, at systemet kendes fra Kina omkring år 300.

Først da asiatiske folk som fx hunnerne invaderede Europa, blev stigbøjlerne kendt her, men de blev tilsyneladende kun værdsat som hjælpemiddel ved opsidning. Så sent som 732 under slaget ved Poitiers kæmpede de frankiske ryttere til fods mod ridende saracenere (arabere). På både oldhøjtysk, oldsaksisk og dansk viser navnet, at stigbøjlen i første række var en fordel ved opstigningen.

Opfindelsen af den kraftige saddel og stigbøjlerne var forudsætningen for udviklingen af det tunge, adelige rytteri. Sammen gav de rytteren mulighed for at bevare stabiliteten, mens han (eller hun, jf. Jeanne d'Arc!) leverede voldsomme slag eller stød med sine våben.

Hvornår egentlig ridderlig lansefægtning blev taget i brug er uklart. Bayeux-tapetet viser ryttere, der kaster deres lanser mod hinanden. Derfor må lansefægtning i Vesteuropa være kommet i brug senere end 1066.

Militærhistorie i middelalderen
Rideudstyr
Grøn mynte

 
Grøn mynte (Mentha spicata) er en 30-90 centimeter høj urt, der vokser i Danmark findes forvildet i fugtig jord nær bebyggelse. Alle overjordiske dele af planten indeholder æteriske olier, som giver den en karakteristisk duft og smag.

Beskrivelse 
Grøn mynte er en flerårig urt med en opstigende vækst. Stænglerne er sprøde og firkantede. Bladene er modsatte og smalt ægformede med kruset, tandet rand. Begge sider er frisk grønne. Blomstringen sker i juli-oktober, hvor man ser de endestillede, smalle aks, som består af små, næsten regelmæssige blomster i blå, lyserød eller hvid farve. Frugterne er kapsler med små nødder, der spirer villigt under de rette vilkår.

Rodnettet består af lange og vidt, underjordiske stængler, som bærer de bladbærende skud og de trævlede rødder.

Højde x bredde og årlig tilvækst: 0,50 x 0,30 (50 x 30 cm/år), udløbere ikke medregnet.

Voksested 
Arten er knyttet til jordbund, som er fugtig og ikke tørrer ud, og findes i det meste af Europa langs skovkanter, i lysninger og på våde enge.

I Danmark vokser den forvildet hist og her nær bebyggelse.

Hybrider 
Arten danner spontane krydsninger i stor stil f.eks.: Pebermynte (Mentha x piperita), Eng-Mynte (Mentha x gracilis) og Æble-Mynte (Mentha x villosa)

Anvendelse 
Planten indeholder som nævnt æteriske olier (hovedindholdet er (R)-Carvon, men derimod ikke mentol), bitterstoffer, garvestoffer og harpikser. Planteudtrækket har følgende terapeutiske virkninger: appetitvækkende, opstrammende og krampeløsnende.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Flerårige urter
Haveplanter
Krydderurter
Lægeplanter
Mynte
Det Gyldne Kompas (serie)

Det Gyldne Kompas (His Dark Materials, som serien hedder på engelsk; udgivet som The Golden Compass i Nordamerika) er en fantasy-bogstrilogi for børn og unge skrevet af Philip Pullman, hvoraf den mest kendte er trilogiens første del Det Gyldne Kompas. Den foregår i et parallelt univers, der geografisk er som vores og som indeholder ting som universitetet i Oxford, men som også er hjemsted for væsener som panserbjørne og hekse. Den er skrevet i genren fantasy. Serien er oversat til dansk af Hanna Lützen.

Titlen His Dark Materials / Hans Mørke Emner er taget fra en sætning i digtet Det tabte Paradis (Paradise Lost på engelsk) af John Milton, som har været Pullmans primære inspirationskilde.

Handling 
Bøgerne følger den 12-årige pige Lyra og hendes daimon Pantalaimon. Hun bliver hvirvlet ind i en kamp mellem det gode og det onde, alt på grund af stoffet "Støv". På sin rejse gennem universer og lande møder hun blandt andet drengen Will, heksedronningen Serafina Pekkala, panserbjørnen Iorek Byrnison, den onde guddom Autoriteten, Lord Asriel, Mrs. Coulter og et alethiometer.

Bøgerne 
Trilogien består af:

 Det Gyldne Kompas (originaltitel: Northern Lights)
 Skyggernes Kniv (originaltitel: The Subtle Knife)
 Ravkikkerten (originaltitel: The Amber Spyglass)

Film 
 Det Gyldne Kompas

TV Serie 

 His Dark Materials (2019)

Serie
Ungdomsromaner
David Eddings

David Carroll Eddings (7. juli 1931 – 2. juni 2009) var en amerikansk forfatter til flere episke fantasy-serier.

Hans hustru, Leigh Eddings, har medforfattet en hel del af bøgerne, noget hun bliver krediteret for i de senere værker.

Eddings begyndte sin karriere med at skrive almindelig fiktion, som han havde moderat succes med, så skiftede han til fantasy og opnåede en langt større anerkendelse og kommerciel succes.

Bibliografi

Belgarion-sagaen 
(Bemærkning: Bøgerne i denne serie er tidligere blevet udgivet som fem bind af forlaget Winther under navnet Belgariad-sagaen. Kun de nye udgaver fra Forlaget Tellerup er medtaget her. Man har valgt at dele hver engelsk bog i to, dvs. der er to danske bind i disse nye udgaver for hvert originalt bind på engelsk.)

 Den sorte rytter (originaltitel Pawn of Prophecy, kapitel 1-10)
 Den gamle troldmand (originaltitel Pawn of Prophecy, kapitel 11-21)
 Den frygtløse ridder (originaltitel Queen of Sorcery, kapitel 1-14)
 Den udødelige dronning (originaltitel Queen of Sorcery, kapitel 15-30)
 Den guddommelige mester (originaltitel Magician's Gambit, kapitel 1-14)
 Den onde ypperstepræst (originaltitel Magician's Gambit, kapitel 15-27)
 Den forjættede konge (originaltitel Castle of Wizardry, kapitel 1-12)
 Den gyldne prinsesse (originaltitel Castle of Wizardry, kapitel 13-27)
 Den udvalgte helt (originaltitel Enchanters' End Game, kapitel 1-12)
 Den vansirede gud (originaltitel Enchanters' End Game, kapitel 13-25)

Malloreon-sagaen 
(Bemærkning: Romanerne i denne serie er som Belgarion-sagaen blevet opdelt i to i de danske udgaver.)

 Vestens herre (originaltitel Guardians of the West kapitel 1-12)
 Spådommens gåde (originaltitel Guardians of the West kapitel 13-25)
 Slangernes dronning (originaltitel The King of Murgos kapitel 1-12)
 Murgoernes konge (originaltitel The King of Murgos kapitel 13-25)
 Malloreas kejser (originaltitel Demon Lord of Karanda kapitel 1-12)
 Dæmonernes hersker (originaltitel Demon Kord of Karanda kapitel 13-23)
 Oraklets hemmelighed (originaltitel Sorceress of Darshiva kapitel 1-11)
 Kejserens valg (originaltitel Sorceress of Darshiva kapitel 12-23)
 Seernes by  (originaltitel The Seeress of Kell kapitel 1-16)
 Afgørelsens time (originaltitel The Seeress of Kell kapitel 17-28)

Eleniaden 
 Dronningens beskytter (originaltitel The Diamond Throne)
 Jagten på Bhelliom (originaltitel The Ruby Knight)
 Patriarkens trone (originaltitel The Sapphire Rose del 1)
 Kampen mod Azash (originaltitel The Sapphire Rose del 2)

Ridder Jernhøg 
(Bemærkning: Eleniaden og Ridder Jernhøg foregår i samme univers og har de samme personer som hovedpersoner.)
 Eleniens dronning (originaltitel Domes of Fire del 1)
 Ildkuplernes by (originaltitel Domes of Fire del 2)
 Bhellioms genkomst (originaltitel The Shining Ones del 1)
 Troldenes guder (originaltitel The Shining Ones del 2)
 Den lille gudinde (originaltitel The Hidden City del 1)
 Den skjulte by (originaltitel The Hidden City del 2)

Fantasyforfattere fra USA
Dennis M. Ritchie

Dennis MacAlistair Ritchie (født 9. september 1941 i Bronxville, New York, fundet død 12. oktober 2011 i Murray Hill, New Jersey) var en amerikansk matematiker kendt som skaberen af programmeringssproget C og styresystemet UNIX.

Ritchie blev uddannet på Harvard universitetet, hvorfra han fik en ph.d. i 1968. 

Ritchie blev ansat på Bell Labs i 1967 på opfordring af sin far Alistair E. Ritchie, som var ansat på Bell Labs i mange år. Ritchie hjalp i 1969 Ken Thompson med at designe UNIX, og Ritchie og Thompson udbyggede i de følgende år systemet. I 1972 skabte Ritchie programmeringssproget C, inspireret af sproget BCPL og af Thompsons sprog B.

I sommeren 1972 forsøgte Thompson uden held at omskrive UNIX i C. Ritchie ændrede derfor C i 1973, og i sommeren 1973 omskrev de to UNIX i C. I 1970'erne arbejdede Ritchie med transportabel software; Ritchie flyttede med Steven C. Johnson UNIX til Interdata 8/32 maskinen. Dette arbejde blev helt centralt for UNIX' senere udbredelse og for moderne softwareudvikling.

I 1980'erne bidrog Ritchie til standardisering af C, og i 1990'erne var han primusmotor i udvikling af styresystemerne Plan 9 og Inferno.

Thompson og Ritchie modtog i 1983 Turing Award "for deres udvikling af styresystemteori og for dennes implementering i UNIX-styresystemet" (engelsk: "for their development of generic operating systems theory and specifically for the implementation of the UNIX operating system").

I C- og UNIX-miljøet (f.eks. på usenet) omtales Ritchie ofte som "DMR", og han var "R" i K&R. I perioden 2004 til 2007 var Ritchie ansat hos Lucent Technologies som leder af Lucent Technologies' System Software Research. Efter 2007 var han stadig aktiv som konsulent for Lucent Technologies.

Litteratur 
 D. M. Ritchie & K. Thompson The UNIX Time-Sharing System, Communications of the ACM, Vol. 17, no. 7, pp. 365--375, 1974. 
 K. Thompson & D. M. Ritchie Unix Programmer's Manual, Sixth edition, Bell Labs, 1975. 
 Steve Johnson & Dennis M. Ritchie, Portability of C Programs and the UNIX System, 1977.
 Brian W. Kernighan & Dennis M. Ritchie The C Programming Language, 1978
 Dennis M. Ritchie The Evolution of the UNIX Time-sharing System, 1979.

Kilder 

Matematikere fra USA
Personer fra New York
Beverly Hills

Beverly Hills er en by i Californien, USA, hvor der bor mange velhavende mennesker, deriblandt en del berømtheder.

I 2000 boede der 33.784 personer i byen.

I Beverly Hills er der gennem årene optaget en del ungdomsserier, bl.a. serien som er opkaldt efter byen.

Personer fra Beverly Hills

Alejandro Mayorkas (1959-), politiker, regeringsmedlem i Regeringen Biden, født på Cuba

Eksterne henvisninger 

 

Byer i Californien
Forstæder til Los Angeles
Brooklyn Nets

Brooklyn Nets (tidligere New Jersey Nets) er et basketballhold i 

Holdet var fra 1977 til 2012 kendt som New Jersey Nets. Før det har det også heddet New Jersey Americans og New York Nets.
Ejerne af Brooklyn Nets omfatter blandt andet rapperen Jay-Z.

Nuværende profiler 
  Kevin Durant
  Kyrie Irving

Eksterne henvisninger 

 

Etableret i 1967
Sport i New York City
Magnolie-familien

Magnolie-familien (Magnoliaceae) er en familie indenfor planteriget, der omfatter flere slægter, men kun arter af disse to ses almindeligt i Danmark:

 Magnolie (Magnolia)
 Tulipantræ (Liriodendron)

 
Magnolie-ordenen
Magnolie

Magnolie (Magnolia) er udbredt i Østasien og Nordamerika. Blomsterne er ikke inddelt i blomsterbladkredse, men alle dele er skruestillede langs en dværgskudagtig blomsterakse. I hver enkelt blomst findes der mange blosterblade, støvblade og frugtblade. Den rummer mange tropiske og subtropiske arter, men her nævnes kun dem, som dyrkes i Danmark:

 Spidsbladet magnolia (Magnolia acuminata)
 Magnolia x brooklynensis = Magnolia acuminata × Magnolia liliiflora
 Japansk magnolia (Magnolia kobus)
 Rød magnolia (Magnolia liliiflora)
 Stjernemagnolia (Magnolia stellata)
 Åkandemagnolia (Magnolia sieboldii)
 Almindelig magnolia (Magnolia x soulangeana) = Magnolia denudata × Magnolia liliiflora

Det populære navn for Magnolie, "Tulipantræ", bør forbeholdes slægten Tulipantræ (Liriodendron)

Noter

Litteratur 
 Dorothy J. Callaway: The World of Magnolias, 1994, 
 Jim Gardiner: Magnolias, 2000,

Eksternt link 
 På Asperupgaard besøgshaves netsted  findes mange billeder af magnolier, dyrket i Danmark.

Magnolie-familien
Stjernemagnolie

 
Stjernemagnolie (Magnolia stellata), også skrevet Stjerne-Magnolie, er – hos os – en stor busk med en tæt grenet og rundkronet vækstform. Den har store, lysende hvide blomster. Den unge bark dufter krydret.

Beskrivelse 
Barken er først lysegrøn og dækket af et lag silkehår. Senere bliver den næsten nøgen og grågrøn. Til sidst bliver den grå og let opsprækkende. Knopperne er spredte, og bladknopperne er tæt tilliggende og gråbrune med sølvskinnende hår, mens de endestillede blomsterknopper er væsentligt større og helt dækket af grå silkehår (de ligner pilerakler). 

Bladene er omvendt ægformede til lancetformede med bølget rand. Oversiden er lysegrøn og lidt ru, mens undersiden har samme farve, men med hårede ribber. Høstfarven er gul. Blomsterne springer ud før løvspring. De er hvide med de mange kronblade udbredt stjerneformet (og ikke tulipanformet!). De dufter svagt, men dejligt. Frugtstanden er let at kende, og den bærer af og til modne frø.

Rodnettet består af tykke hovedrødder, der når langt ud og ned. Siderødderne er stærkt forgrenet og ligger meget højt i jorden. 

Højde x bredde og årlig tilvækst: 3 x 3 m (10 x 10 cm/år).

Hjemsted 
Stjernemagnolie gror i fugtige bjergskove i Japan sammen med de japanske arter af tornaralie, Alnus japonica, almindelig hjertetræ, almindelig tornaralie, Alnus japonica, kryptomerie, hønsebenstræ, japansk bøg, japansk valnød, kurilermagnolie og sammen med bl.a. forskellige Bambus- og Rhododendron-arter.

Kilde 
 Sten Porse: Plantebeskrivelser, DCJ 2003 (CD-Rom).

Haveplanter
Buske
Hvide blomster
Blomster i april
Mikhail Khodorkovskij

Mikhail Khodorkovskij (  ; født 26. juni 1963 i Moskva) er en russisk oliemagnat – oligark – som blev Ruslands rigeste mand og nummer 16 på listen over verdens rigeste. 

Har jødisk baggrund.

Allerede 1987, i en alder af 24 år, havde han 5.000 ansatte.

I 1995 købte han så 45 pct. af Ruslands næststørste olieselskab Jukos for en spotpris af under to milliarder kroner. Var koncerndirektør for Jukos.

Da han den 25. oktober 2003 mellemlandede i Sibirien i sit private jetfly, blev han fængslet for skattefusk af russiske sikkerhedsfolk under brutale omstændigheder, hvor han tilsyneladende blev slået og sparket, da han i første omgang nægtede at følge med.

Han blev løsladt efter en amnesti fra Dumaen 19. december 2013 og dagen efter rejste han til Berlin.

I april 2003 gav han 200.000 kr. i støtte til hævningen af det over 100 år gamle russiske veteranskib Dunkan, der i juli 2002 gik på grund i Kalundborg Fjord og sank efter et uheldigt bjærgningsforsøg.

Eksterne henvisninger 

Personer fra Moskva
Fod (længdeenhed)

En fod er en længdeenhed, som varierer fra land til land, fordi den var baseret på menneskers (kongers) fodtøj. Længdeenheden blev anvendt helt tilbage til sumererne.

En dansk fod er 0,3138535 meter og en engelsk fod (1 foot, 2 feet, symbol apostrof: ') er 0,3048 meter.

En fod (1') opdeles i 12 tommer (12''), der hver opdeles i 12 linjer (12'''). En linje opdeles igen i 12 skrupler (12IV ), og her er forklaringen på disse "gåseøjne" som længdeenhedssymboler: Det er små romertal, og skrupler angives med et 4-tal.

Den engelske fod anvendes stadig i stor stil i f.eks. USA og Storbritannien. I  luftfarten viser de fleste  højdemålere flyvehøjden i fod.

Fod i forskellige lande 

 1 engelsk fod (foot) = 0,3048 meter.

De følgende bruges ikke mere:
 1 russisk fod (engelsk fod lånt af Peter den Store) = 12 tommer = 1/7 russisk sazhen = 0,3047 m.
 1 fransk fod (pied du roi) = 12 pouces = 0,32484 m.
 1 Amsterdam-fod (voet) = 0,2831 m.
 1 Rotterdam-fod = 0,296 m.
 1 venetiansk fod = 0,34773 m.
 1 dansk fod (efter 1835) = 0,3138535 m.
 1 norsk fod (efter 1824) = 0,31375 m.
 1 svensk fod (fot) = 12 svenske tommer (tum) = 0,29690 m.
 1 portugisisk fod = 0,3285 m.
 1 spansk fod (-1752) (Pie de Ribera/de Rey) = 12 Pulgadas = 0,287342 m.
 1 spansk fod (1752-1765) (Pie de Burgos/Castellano) = 0,278635 m.
 1 spansk fod (1765-) (Pie de Rey) = 12 Pulgadas = 0,32483 m.

Se også 
 Dansk fod
 Rhinlandsk fod
 Dansk alen
 Cubit

Kilder 

Længdeenheder
Gamle danske enheder
Engelske enheder
US enheder
Acre (flademål)

Acre er en engelsk arealenhed = 0,40469 hektar.

 1 acre = 4.046,9 m².
 1 acre = (ca.) 100 x 100 danske alen = 10.000 kvadratalen.


Historisk 
En acre er en engelsk (angelsaksisk) ager. "Det franske ord for enheden er journal, afledt fra , dag; den tilsvarende enhed på tysk kaldes morgen eller tagwerk - altså en morgens arbejde eller et dagsværk."

 
Denne strimmel er ikke kvadratisk, men har en længde på een furlong og en bredde på een chain.

 1 furlong = 10 chains.
 1 chain = ca. 20 meter
 1 furlong = ca. 200 meter

Normannerne 
Ifølge den store engelske fortegnelse over alt gods i England, Dommedagsbogen, fra 1086 regnede man med at det areal en bondegård skulle bruge var 120 acre, også kaldet en hide. Altså lidt under 50 hektar. Det anslås, at en hide var, hvad man kunne pløje med een hjulplov.

Det var ikke det hele, der blev pløjet, og med trevangsbrug lå en trediedel af det dyrkede areal brak.

Se også 
 Ager, Agerjord, Agerbrug, Tønde land

Litteratur

Noter 

Landbrugshistorie
Arealenheder
Engelske enheder
The C Programming Language

The C Programming Language er en kendt og meget benyttet bog for alle C-programmører. Udgivet af Dennis Ritchie og Brian Kernighan i 1978 blev bogen hurtigt en central reference i UNIX-miljøet. Bogen omtales ofte som K&R efter sine forfattere.

Med sin kortfattede og præcise stil med vægt på enkle eksempler og god programmering har bogen dannet skole for, hvordan et programmeringssprog introduceres. Bogens indledende Hello, World!-eksempel er således eftergjort i utallige programmeringssprog.

K&R blev i 1988 udgivet i en revideret udgave, der tager højde for ANSI-standardiseringen af C.
En dansk oversættelse kom i 1989 ved Jørgen Floes.

Eksterne adresser 
 Bogens hjemmeside  hos Bell Labs

Litteratur 
 
 
  Dansk oversættelse ved Jørgen Floes

Lærebøger
Elektrisk admittans

Elektrisk admittans er den elektriske ledningsevne som en elektronisk komponent eller transducer frembyder over for vekselstrøm. 

Admittans måles i siemens, hvilket er det samme som ohm-1 = Ω-1; i amerikansk litteratur anvendes også mho, som er i strid med SI's regler. Admittansens værdi er et komplekst tal, hvor realdelen er den velkendte ledningsevne, kaldet konduktans, og imaginærdelen, susceptans. Skrives f.eks. (100 + j 50) siemens.

Den elektriske admittans i siemens er per definition den Multiplikative inverse af impedansen i ohm.

Se også
Ohm
Ohms lov

Elektroniske begreber og fænomener
Siemens (ledningsevneenhed)

Størrelsen af den elektriske ledningsevne i en given elektrisk leder måles i den afledte SI-enhed siemens (symbol: S), hvilket er det samme som ohm−1 = Ω−1; amerikanerne skriver også mho, men dette er ikke en tilladt skrivemåde efter SI. Den elektriske ledningsevne måles ved jævnstrøm.

Andre størrelser som måles i siemens:
Admittans
Transkonduktans

Den elektriske ledningsevne i siemens er pr. definition det inverse af den elektriske modstand i ohm.

Enheden siemens er opkaldt efter den tyske opfinder og industrimand Werner von Siemens.

Se også 
Ohms lov
Elektrisk resistivitet

Afledte SI-enheder
Måleenheder
Elektroniske begreber og fænomener
Stephen C. Johnson

Stephen (Steve) C. Johnson, amerikansk matematiker og programmør, skaberen af yacc, lint, portable C compiler, spell og andre centrale UNIX værktøjer.

Johnson blev ansat på Bell Labs i 1963, og i 1969 arbejdede han på en oversætter til B. Han fik hjælp til udvikling af en parser af Al Aho, og Ahos store arbejde med parsetabeller inspirerede Johnson til at automatisere arbejdet; resultatet blev yacc.

Senere udviklede Johnson pcc, en transportable oversætter til C. pcc var den første C oversætter der kunne anvendes på flere slags computere. I 1977 flyttede Johnson sammen med Dennis Ritchie UNIX til Interdata 8/32. Det var første gang UNIX blev flyttet til en anden type maskine end PDP-11, og det var det første større forsøg med et transportabelt styresystem. For at gøre programkoden transportabel og isolere maskin-specikke dele af programmerne udviklede Johnson og Ritchie header filer, som det kendes fra C og UNIX i dag, og Johnson udviklede lint til heuristisk kontrol af C programmer for fejl.

I 1980'erne arbejdede Johnson med oversættere og især kode generering, og i 1990'erne med UNIX på supercomputere.

Johnson har ydet væsentlige teoretiske og praktiske bidrag til udvikling af oversættere, og tusinder af studerende og programmørere har anvendt hans værktøjer.

Litteratur 
 Alfred V. Aho, Stephen C. Johnson &Jeffrey D. Ullman: Deterministic Parsing of Ambiguous Grammars, Communications of the ACM, vol. 18 no 8, 1975
 Alfred V. Aho & Stephen C. Johnson: Optimal Code Generation for Expression Trees, Journal of the ACM, vol. 23 no. 3, 1976
 Stephen C. Johnson: A Portable Compiler: Theory and Practice, POPL ,1978
 Peter H. Salus: A Quarter Century of UNIX, Addison-Wesley, 1994.

Matematikere fra USA
Programmører fra USA
Tjek fødsels- og dødsår
Amerikanere i 1900-tallet
Agrippa skeptikeren

Agrippa (, Agríppas) var en græsk skeptisk filosof, der (formentlig) levede i det 1. århundrede e.Kr. Agrippa tilskrives den indvending imod logiske begrundelser, der kaldes Agrippas trilemma.

Oldgræske filosoffer
Personer fra Romerriget
Filosoffer fra Romerriget
Pund

Ordet pund har flere betydninger:

 Pund (møntenhed) – møntenhed i flere lande, bl.a. Storbritannien, Cypern, Egypten, Libanon, og Syrien.
 Britisk pund – møntenhed i Storbritannien samt diverse andre steder.
 Pund (masseenhed) – masseenhed som er flertydig: Omregning af massen til kg skal tage højde for tidsperioden og land.
 Livre – fransk pund.
 Skålpund – før 1700 den almindelige betegnelse for vægtenheden pund og svarede til 496 g
 Lispund eller livisk pund – dansk vægtenhed lig med 16 pund.
 Centner – svarer til 100 pund.
 Skippund – tidligere dansk vægtenhed lig med 20 lispund = 320 pund.
 Pund (avoirdupois) – amerikansk pund, er eksakt 0,45359237 kilogram, også kaldet internationale pund
 Troy pund – er eksakt 0,3732417216 kilogram. Blev tidligere anvendt bl.a. i Storbritannien

Se også:
 Pund-til-pund-kage – en type kage hvor der er omtrent lige meget af hver ingrediens.
 Pundtegn – er "£"-tegnet og anvendes primært som valutategn for møntenheden pund.
 Punt (flertydig)

en:Pound (disambiguation)
es:Libra
fr:Livre
ja:ポンド
pl:Funt
Pund (møntenhed)

Pund (ofte repræsenteret ved pundtegnet: £) er navnet på møntenheden i flere lande:
 Cypern
 Egypten
 Libanon
 Syrien
 UK – se Britiske pund

Pund var tidligere navnet på møntenheden i Irland samt Malta. Det irske pund blev afskaffet da Irland gik over til Euro i 1999, det maltesiske pund blev afskaffet i 2004 da Malta ligeledes blev medlem af EU og gik over til Euro.

Møntenheden har navn efter vægtenheden troy pound (latin: Libra). Møntenheden betød oprindeligt ét pund ren sølv.
Den tidligere italienske møntenhed lira (plur. lire) og den ældre franske livre har samme oprindelse og betydning.

Baggrund 

Karl den Store indførte i slutningen af 700-tallet et nyt møntsystem i Frankerriget med pundet som den største møntenhed: 1 libra (pund) = 20 solidi = 240 denari. Pundet havde en værdi svarende til ét pund rent sølv; Karl den Store standardiserede samtidig vægtenheden pund. Det var grundlaget for det karolingiske møntsystem, som blev anvendt i store dele af Europa og efterhånden også i de europæiske landes oversøiske besiddelser i flere hundrede år, indtil man gik over til valutaer, der bygger på decimalsystemet, i 1700- og 1800-tallet i de fleste lande. I Storbritannien overlevede den engelske udgave af det karolingiske møntsystem i form af opdelingen i pund, shilling og pence indtil 1971.

Kilder 

Møntenheder
Pund (masseenhed)

Ordet pund som masseenhed er flertydigt og bliver også benævnt libra som ofte forkortes til lb. Pund (engelsk: pound) kommer fra det latinske ord pondus, som betyder vægt – efter det latinske ord pendere at veje.

 I mange lande som anvender SI-enheder (inkl. Danmark, Tyskland, Holland, Frankrig (livre)) er et pund eksakt 0,500 kg.
 I Danmark indførtes det metriske pund (0,5 kg) ved lov i 1839. Indtil da svarede 1 pund ("skålpund") til 496 g
 1/100 pund udgjorde et kvint og 1/10 kvint en ort.
 16 pund udgjorde et lispund, 100 pund udgjorde en centner.
 Gammelt engelsk pund, som er ca. 0,453592338 kg, eller lidt under 454 gram.
 Avoirdupois pund eller international pund er eksakt 0,45359237 kilogram. Se også avoirdupois massesystemet. Siden 1960 har USA, Det Forenede Kongerige og Canada anvendt det internationale pund.
 Troy pund er eksakt 0,3732417216 kilogram. Blev bl.a. tidligere anvendt i Det Forenede Kongerige.

Eksterne henvisninger 

 History of the pound as a unit of mass: U.S. National Institute of Standards and Technology Official Definition, showing history
 Official abbreviations and definitions: U.S. National Institute of Standards and Technology Special Publication 811

Masseenheder
US enheder
Engelske enheder
Gamle danske enheder
Karat (renhed)

Karat benyttes som mål for renheden (lødigheden) af guld.

1 karat er 1/24 renhed; altså svarer 24 karat guld (24/24) til rent guld. 18 karat guld er betegnelsen for en genstand, der indeholder 18 dele guld og 6 dele andre metaller.

Karat-målet opgøres ud fra massen af de forskellige metaller i legeringen. Da guld har en højere massefylde end fx sølv og kobber, som ofte indgår i legeringerne, vil guld volumenmæssigt udgøre en mindre andel, end karat-målet antyder.

Guldsmykker skal stemples af producenten som garant for smykkets ægthed. Ringe af 18 karat guld stemples 750, fordi 750/1000 af legeringen er rent guld.

Guld kan stemples 750, fordi 750/1000 af legeringen er rent guld, 585 (det mest almindelige i Danmark), fordi 585/1000 af legeringen er rent guld, eller stemples 333, fordi 333/1000 af legeringen er rent guld.

De mest almindelige stemplinger er 333, 585 og 750, men ofte ses også 375, 875 og 916.

Referencer 

Måleenheder

pl:Karat#Czystość złota
Yacc

Yacc (et akronym for Yet another compiler compiler) er et computerprogram, en parser-generator der især anvendes under UNIX. Yacc genererer en parser (den del af en computerprogram der forsøger at få mening ud af programmets input) ud fra en grammatik skrevet i BNF-notation. Yacc genererer programkode i programmeringssproget C. Yacc bruges typisk i sammenhæng med Lex eller et lignende program til leksikalsk analyse.

Den første udgave af Yacc blev lavet af Steven C. Johnson i programmeringssproget B i 1969. Formålet var at spare Johnson og Al Aho tid ved at automatisere det store arbejde det er at lave parsetabeller manuelt. Yacc blev senere omskrevet i C og blev en standarddel af UNIX.

Der er siden lavet flere varianter af Yacc, bl.a. GNU bison, Berkeley Yacc, m.fl. De har alle mindre forbedringer i forhold til originalen, men konceptet er det samme. Yacc er standardiseret i IEEE POSIX P1003.2 standarden.

Rent teknisk gør Yacc det muligt for en programmør at beskrive grammatik for et input-sprog (f.eks. et programmeringssprog) i en udvidet BNF-notation, hvor der sammen med grammatiken angives program-kode (i C) der udføres, når en term er genkendt. På grundlag heraf genererer Yacc en LALR-parser.

Eksterne henvisninger 
 Meet lex, yacc, flex, and bison
 flex++/bison++ for Win32
 ANSI C Yacc grammar

UNIX SUS2008-værktøjer
Implementation af programmeringssprog
GNU bison

GNU bison er et computerprogram, en parsergenerator for C, C++ og Java. GNU bison er lavet af GNU projektet som en fri udgave af yacc. 

GNU bison er stort set kompatibel med yacc, men indeholder en række forbedringer. Den væsentligste af disse er mulighed for at erklære venstreassociative tokens i sin grammatik.

Se også 
 Yacc for en forklaring af ideen i yacc og dermed GNU bison.
 ANTLR – tidligere PCCTS
 lex, flex
 gcc
 GNU toolchain

Eksterne henvisninger 
 GNU bisons hjemmeside 

Implementation af programmeringssprog
Frie udviklingsværktøjer
Udviklingsværktøjer til Linux
Udviklingsværktøjer til UNIX
Sexolog

Sexolog er en person, som beskæftiger med sexologi, der er læren om menneskets seksualitet. I Danmark er titlen "sexolog" ikke beskyttet og kan benyttes af alle, også personer med ingen relevant uddannelse overhovedet. Patienter kan således behandles af ikke-autoriserede behandlere, hvor de kun er beskyttet af Forbrugerklagenævnet i stedet for at være beskyttet af fagpersoner, som er omfattet af Sundhedsstyrelsens autorisationssystem ligesom læger, sygeplejersker, jordemødre og psykologer. 

I Danmark findes der kun to offentlige danske sexologiske klinikker, en ved Regionshospitalet i Randers og en på Rigshospitalet i København. Ved disse klinikker er der ansat sundhedsfagligt personale med en offentlig klinisk specialistuddannelse i sexologi fra universitet.

Private foreninger udbyder kortere eller længere uddannelser i sexologi. For eksempel udbyder Dansk Forening for Klinisk Sexologi tre uddannelser i foreningens regi: Basis sexologi på et år og den to årige Councellor in Clinical Sexology, der kan få såkaldt autorisation gennem Nordic Association for Clinical Sexology.

Offentlige personligheder som Jakob Olrik, Joan Ørting, Carl-Mar Møller, Yazmin Fox, etc har ligeledes private uddannelser og kurser af sexologisk art, som ikke er kliniske sexologer og disse personer har ikke gennemgået universitetsuddannelsen i Klinisk Sexologi, men har valgt at kalde sig sexologer med baggrund i deres uddannelse og livserfaring.

Kritik 
Der foreligger eksempler på, at mange par har fået deres sexliv fuldstændig ødelagt i flere år, fordi såkaldte "sexologer" har fejldiagnosticeret og blandt andet behandler med samtale i situationer, hvor der er brug for medicinsk behandling.

Eksterne henvisninger

Offentlig regi 
Sexologiske kliniker under offentlig regi der tilbyder behandling af forskellige sexologiske problemer. Det kan fx være af psykiatrisk, psykologisk eller kropslig og social art.
 Sexologisk Klinik ved Rigshospitalet - Region Hovedstaden. Set den 28. december 2017.
 Regionshospitalet Randers - JSK Jysk Sexologisk Klinik. Set den 28. december 2017.

Private regi 
 Dansk Forening for Klinisk Sexologi. Privat forening, stiftet i år 1981.
 Dansk sexologforening. Privat forening, stiftet i år 2006.
 Nordic Association for Clinical Sexology. Privat forening, stiftet i år 1981.

Referencer 

Sexologi
Siemens

Ordet Siemens har flere betydninger:

 Siemens (ledningsevneenhed) – en afledt SI-enhed til angivelse af elektriske ledningsevne, opkaldt efter Werner von Siemens.
 Siemens AG – en tysk industrivirksomhed, der producerer alt fra kaffemaskiner til atomkraftværker.
 Werner von Siemens – tysk opfinder, erhvervsmand og grundlægger af Siemens AG.
 Siemens Wind Power - dansk-tysk vindmølleproducent.
Newton

Ordet Newton har flere betydninger:

 Newton (enhed) – måleenhed for kraft.
 Isaac Newton – efternavnet på den engelske fysiker og matematiker Isaac Newton.
 Newton Artemis Fido Scamander – forfatter af Overnaturlige dyr og deres ynglesteder i Harry Potter-serien
 Newton OS - et styresystem til Apple Newton, en PDA udviklet af Apple Inc.
 Newton (månekrater) - et månekrater
 Newton (temperaturskala) - en temperaturskala
 Newton (TV-program) - et tv-program

Sport 
 Newton A.F.C. - en walisisk fodboldklub
 Newton Stewart F.C. - en skotsk fodboldklub
 Newton Abbot A.F.C. - en fodboldklub i England
 Newton Aycliffe F.C. - en fodboldklub i England
 Newton Abbot Spurs A.F.C.	- en fodboldklub i England

Steder

Australien 
 Newton, South Australia

Canada 
 Newton, Edmonton, et kvartere i Edmonton, Alberta
 Newton Town Centre, et by center i Surrey, British Columbia
 Newton Mills, Nova Scotia

England 
Cambridgeshire
 Newton, Fenland
 Newton, South Cambridgeshire

Herefordshire
 Newton, Golden Valley
 Newton, Hampton Court
 Walford, Letton and Newton

Lancashire
 Newton, Fylde
 Newton, Lancaster
 Hardhorn with Newton
 Newton-in-Bowland
 Newton with Scales

Andre
 Newton (Cheshire (flertydig)
 Newton, Derbyshire
 Newton, Doncaster i South Yorkshire
 Newton, Dorset
 Newton, Greater Manchester
 Newton, Lincolnshire
 Newton, Merseyside
 Newton, Norfolk
 Newton, Nottinghamshire
 Newton, Shropshire
 Newton, South Gloucestershire
 Newton, Suffolk (også kendet som Newton Green)
 Newton, Warwickshire – en engelsk by nær Rugby i Warwickshire
 Newton, West Midlands
 Archdeacon Newton i County Durham
 Newton Abbot i Devon
 Newton Aycliffe i County Durham
 Newton Blossomville i Buckinghamshire
 Newton Bromswold i Northamptonshire
 Newton by Malpas i Cheshire
 Newton by Tattenhall i Cheshire
 Newton-by-the-Sea i Northumberland
 Newton Harcourt i Leicestershire
 Newton-in-Furness i Cumbria
 Newton-le-Willows i Merseyside
 Newton-le-Willows, North Yorkshire
 Newton Longville i Buckinghamshire
 Newton Regis i Warwickshire
 Newton under Roseberry i North Yorkshire
 RAF Newton i Nottinghamshire

New Zealand 
 Newton, New Zealand

Skotland 
 Newton, Midlothian
 Newton, North Uist, Na h-Eileanan an Siar
 Newton, Scottish Borders
 Newton (Lanark) railway station
 Newton, West Lothian
 Newton Mearns, East Renfrewshire
 Newton of Ardtoe, Highland
 Newton-on-Ayr railway station, South Ayrshire
 Newton Stewart, Dumfries and Galloway
 Barony of Newton, Stirlingshire

Singapore 
 Newton, Singapore
 Newton Food Centre, Singapore
 Newton MRT Station, Singapore

United States 
 Newton, Alabama
 Newton, Georgia
 Newton, Illinois
 Newton, Iowa
 Newton, Kansas
 Newton, Massachusetts
 Newton, Mississippi
 Newton, New Hampshire
 Newton, New Jersey
 Newton, North Carolina
 Newton, Texas
 Newton, Utah
 Newton (Wisconsin) (flertydig)
 Newton County (flertydig)
 Newton Township (flertydig)

Wales 
 Newton, Brecknockshire
 Newton, Bridgend
 Newton, Swansea

Se også 
 Newtons love
 Newtons første lov
 Newtons anden lov
 Newtons tredje lov
BBN Technologies

BBN Technologies (tidligere Bolt, Beranek and Newman) er en amerikansk teknologivirksomhed som sælger forsknings- og udviklingstjenester, især til det amerikanske militær. BBN er placeret i Cambridge, Massachusetts.

BBN blev stiftet i 1947 af Leo Beranek og Richard Bolt, begge professorer ved MIT, og Robert Newman, én af Bolts studerende.
Bolt, Beranek and Newman solgte i starten konsulentydelser inden for akustik, bl.a. i.f.m. mødesale ved FN-bygningen i New York. 

For at kunne lave akustiske analyser og beregninger opbyggede BBN tidligt stor ekspertise i computere. Denne ekspertise gav BBN mulighed for at sælge computerprojekter.

BBN arbejdede i 1960'erne på en række projekter for det amerikanske militær, og ansatte i den forbindelse en række specialister inden for hardware og software til elektronisk kommunikation. Mange af disse specialister kom fra MIT's projekt SAGE. I slutningen af 1960'erne havde BBN opbygget en unik ekspertise, og da ARPA udbød den opgave at opbygge et pakkekoblet netværk, var BBN i stand til at vinde opgaven.

Fra 1969 og frem til midten af 1970'erne var BBN hovedkraften i design, opbygning og drift af arpanet, forløberen for internettet. Undervejs implementerede BBN verdens første pakkekoblede netværk, den første router, sendte den første e-mail mellem to computere, og var hovedansvarlig for udvikling af IP og TCP netværksprotokollerne.

BBN laver den dag i dag såvel konsulentopgaver inden for akustik som større computer-projekter for USA's militær.

Eksterne henvisninger 
 BBNs hjemmeside

It-virksomheder fra USA